CELEX: 32019D0038
Language: lt
Date: 1575504000000
Title: Europos Centrinio Banko Sprendimas (ES) 2019/2158 2019 m. gruodžio 5 d. dėl mokestinių veiksnių, kurie naudojami metiniams priežiūros mokesčiams apskaičiuoti, duomenų nustatymo bei rinkimo metodikos ir procedūrų (ECB/2019/38)

17.12.2019   
               
               
                  LT
               
               
                  Europos Sąjungos oficialusis leidinys
               
               
                  L 327/99
               
            
         EUROPOS CENTRINIO BANKO SPRENDIMAS (ES) 2019/2158
         2019 m. gruodžio 5 d.
         dėl mokestinių veiksnių, kurie naudojami metiniams priežiūros mokesčiams apskaičiuoti, duomenų nustatymo bei rinkimo metodikos ir procedūrų (ECB/2019/38)
         
            (nauja redakcija)
         
         Europos Centrinio Banko VALDANČIOJI TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 15 d. Tarybos reglamentą (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (1), ypač į jo 4 straipsnio 3 dalies antrą pastraipą ir 30 straipsnį,
         kadangi:
         
                     (1)
                  
                  
                     reikalingi tam tikri daliniai Europos Centrinio Banko sprendimo (ES) 2015/530 (ECB/2015/7) (2) pakeitimai. Aiškumo dėlei tas sprendimas turėtų būti išdėstytas nauja redakcija;
                  
               
                     (2)
                  
                  
                     pagal Europos Centrinio Banko reglamento (ES) Nr. 1163/2014 (ECB/2014/41) (3) 10 straipsnio 3 dalies a punktą mokestiniai veiksniai, naudojami metiniam priežiūros mokesčiui, mokėtinam už kiekvieną prižiūrimą subjektą arba prižiūrimą grupę, nustatyti, yra šių kategorijų suma ataskaitinę datą: i) viso turto; ii) bendros rizikos pozicijos;
                  
               
                     (3)
                  
                  
                     pagal Reglamentą (ES) Nr. 1163/2014 (ECB/2014/41) ECB turėjo iki 2017 m. peržiūrėti šį reglamentą, ypač kiekvienam prižiūrimam subjektui ir grupei taikytinų metinių priežiūros mokesčių apskaičiavimo metodiką ir kriterijus. ECB surengė viešą konsultaciją ir, atsižvelgdamas į gautus atsakymus, nusprendė iš dalies pakeisti Reglamentą (ES) Nr. 1163/2014 (ECB/2014/41), siekiant nustatyti peržiūrėtą priežiūros mokesčių sistemą. Sprendimas (ES) 2015/530 (ECB/2015/7) nustato išsamesnę mokestinių veiksnių, kurie naudojami metiniams priežiūros mokesčiams apskaičiuoti, duomenų nustatymo bei rinkimo metodikos ir procedūrų tvarką;
                  
               
                     (4)
                  
                  
                     pagal peržiūrėtą Reglamente (ES) Nr. 1163/2014 (ECB/2014/41) įtvirtintą sistemą mokestinių veiksnių ataskaitinė data pagal bendrą taisyklę turėtų ir toliau būti metų, einančių prieš mokestinį laikotarpį, už kurį apskaičiuojami priežiūros mokesčiai, gruodžio 31 d. Tai leidžia ECB jau turimą priežiūros informaciją pagal Sprendimą ECB/2014/29 (4) ir pagal Komisijos įgyvendinimo reglamentą (ES) Nr. 680/2014 (5) (bendra atskaitomybė (COREP) ir finansinė atskaitomybė (FINREP)) ir pagal Europos Centrinio Banko reglamentą (ES) 2015/534 (ECB/2015/13) (6) (FINREP) panaudoti didžiosios dalies mokesčio subjektų metiniam priežiūros mokesčiui apskaičiuoti;
                  
               
                     (5)
                  
                  
                     prižiūrimi subjektai ir prižiūrimos grupės, kurie neprivalo teikti duomenų prudenciniais tikslais, arba prižiūrimos grupės, kurios atima nedalyvaujančiose valstybėse narėse ir trečiosiose šalyse įsteigtų patronuojamųjų įmonių turtą ir (arba) rizikos pozicijos sumą, turėtų ir toliau atskirai teikti duomenis apie mokestinius veiksnius priežiūros mokesčiams apskaičiuoti. Reglamento (ES) Nr. 1163/2014 (ECB/2014/41) 10 straipsnio 3 dalies bd punkte nustatyta, kad tie mokestiniai veiksniai su atitinkama ataskaitine data pateikiami atitinkamai NKI, vadovaujantis ECB sprendimu;
                  
               
                     (6)
                  
                  
                     mokesčio subjektai, kurie ir toliau turi atskirai teikti duomenis, turėtų teikti mokestinius veiksnius atitinkamai nacionalinei kompetentingai institucijai (NKI), naudodami I ir II prieduose nustatytas formas. Prižiūrimų grupių, kurių patronuojamosios įmonės yra įsteigtos nedalyvaujančiose valstybėse narėse ir trečiosiose šalyse, atveju mokesčio subjektai turėtų paaiškinti, pagal kokį metodą buvo nustatyti mokestiniai veiksniai;
                  
               
                     (7)
                  
                  
                     svarbu užtikrinti, kad mokesčio subjektų mokestiniai veiksniai, apie kuriuos ECB jau gauna priežiūros informaciją per COREEP ir FINREP, ir mokesčio subjektų, kurie turi atskirai teikti informaciją priežiūros mokesčiams apskaičiuoti, mokestiniai veiksniai būtų nustatomi nuosekliai;
                  
               
                     (8)
                  
                  
                     apskaičiuojant mokestinius veiksnius, Reglamento (ES) Nr. 1163/2014 (ECB/2014/41) 10 straipsnio 3 dalies c punkte numatyta galimybė atimti patronuojamųjų įmonių, įsteigtų nedalyvaujančiose valstybėse narėse ir trečiosiose šalyse, turtą ir (arba) rizikos pozicijos sumą. Tie mokesčio subjektai turėtų pranešti ECB apie tai, ar jie ketina atimti patronuojamųjų įmonių, įsteigtų nedalyvaujančiose valstybėse narėse ir trečiosiose šalyse, dalį iš vieno arba abiejų mokestinių veiksnių. Galutinis pranešimo pateikimo terminas turėtų atitikti peržiūrėtą priežiūros mokesčių apskaičiavimo sistemą;
                  
               
                     (9)
                  
                  
                     atliekant Reglamento (ES) Nr. 1163/2014 (ECB/2014/41) peržiūrą, nustatyta, kad daugumos mokestį mokančių filialų atveju prievolė pateikti auditoriaus atliktą patikrinimą, patvirtinantį visą filialo turtą, siekiant apskaičiuoti priežiūros mokestį, buvo neproporcinga. Pakanka, kad mokestį mokantys filialai atitinkamai NKI pateiktų vadovybės raštą, kuriuo būtų patvirtintas visas filialo turtas;
                  
               
                     (10)
                  
                  
                     Reglamento (ES) Nr. 1163/2014 (ECB/2014/41) 10 straipsnio 5 dalyje nustatyta, kad tuo atveju, jei mokesčio subjektas nepateikia mokestinių veiksnių, mokestinius veiksnius pagal ECB sprendimą nustato ECB;
                  
               
                     (11)
                  
                  
                     šiuo sprendimu turėtų būti nustatyta mokestinių veiksnių duomenų nustatymo bei rinkimo metodika ir procedūros, taip pat mokestinių veiksnių pateikimo procedūros, kurių laikosi mokesčio subjektai, turintys toliau atskirai teikti duomenis priežiūros mokesčiams apskaičiuoti, ir NKI teikdamos duomenis ECB. Visų pirma, turėtų būti nustatyta tokio pateikimo forma, dažnumas ir laikas, taip pat kokybės patikrinimų, kuriuos NKI turėtų atlikti prieš pateikdamos mokestinius veiksnius ECB, rūšys;
                  
               
                     (12)
                  
                  
                     reikia nustatyti tvarką, pagal kurią būtų galima veiksmingai atlikti šio sprendimo priedų techninius dalinius pakeitimus, jei tokie daliniai pakeitimai nekeičia pagrindžiančio konceptualus pagrindo ir nedaro poveikio atskaitomybės naštai. NKI gali siūlyti tokius techninius dalinius pakeitimus Europos centrinių bankų sistemos (ECBS) Statistikos komitetui, į kurio nuomonę bus atsižvelgta įgyvendinant šią tvarką;
                  
               
                     (13)
                  
                  
                     siekiant užtikrinti suderinamumą su peržiūrėta priežiūros mokesčių apskaičiavimo sistema pagal Reglamentą (ES) Nr. 1163/2014 (ECB/2014/41), pagal kurią 2020 m. mokestiniam laikotarpiui numatoma pereinamojo laikotarpio tvarka, šis sprendimas turėtų įsigalioti 2020 m. pradžioje,
                  
               PRIĖMĖ ŠĮ SPRENDIMĄ:
         
            1 straipsnis
            Dalykas ir taikymo sritis
            Šiame sprendime nustatoma mokestinių veiksnių, kurie naudojami metiniams priežiūros mokesčiams, taikomiems prižiūrimiems subjektams ir prižiūrimoms grupėms pagal Reglamentą (ES) Nr. 1163/2014 (ECB/2014/41), apskaičiuoti, duomenų nustatymo bei rinkimo metodika ir procedūros, taip pat mokesčio subjektų teikiami mokestiniai veiksniai, nurodyti to reglamento 10 straipsnio 3 dalies bd punkte, ir procedūros, pagal kurias NKI tokius duomenis teikia ECB.
            Šis sprendimas taikomas mokesčio subjektams ir NKI.
         
         
            2 straipsnis
            Sąvokų apibrėžtys
            Jei nenurodyta kitaip, šiame sprendime taikomos Reglamento (ES) Nr. 1163/2014 (ECB/2014/41) 2 straipsnyje nustatytos apibrėžtys kartu su šiomis apibrėžtimis:
            
                        1.
                     
                     
                        darbo diena – bet kuri diena, išskyrus šeštadienį, sekmadienį ar įstatymo nustatytą nedarbo dieną valstybėje narėje, kurioje įsteigta atitinkama NKI;
                     
                  
                        2.
                     
                     
                        valdymo organas – valdymo organas, kaip apibrėžta Europos Parlamento ir Tarybos direktyvos 2013/36/ES (7) 3 straipsnio 1 dalies 7 punkte.
                     
                  
         
            3 straipsnis
            Mokestinių veiksnių nustatymo metodika
            
               1.   Prižiūrimų subjektų ir prižiūrimų grupių, kurios privalo teikti duomenis prudenciniais tikslais, ir prižiūrimų grupių, kurios pagal 4 straipsnį nepranešė ECB apie savo sprendimą atimti patronuojamųjų įmonių, įsteigtų nedalyvaujančiose valstybėse narėse ir trečiosiose šalyse, turtą ir (arba) rizikos pozicijos sumą, atveju ECB nustato atitinkamus mokestinius veiksnius pagal toliau nurodytą tvarką:
               
                           a)
                        
                        
                           bendros rizikos pozicijos suma Reglamento (ES) Nr. 1163/2014 (ECB/2014/41) 10 straipsnio 3 dalies ba arba bc punkte nurodytą atitinkamą ataskaitinę datą nustatoma pagal Įgyvendinimo reglamento (ES) Nr. 680/2014 I priede pateiktą bendros atskaitomybės (COREP) formą „Nuosavų lėšų reikalavimai“ (toliau – nuosavų lėšų reikalavimų forma), kurią NKI pateikė ECB pagal Sprendimą ECB/2014/29. Mokestį mokančio filialo ir dviejų ar daugiau mokestį mokančių filialų, kurie pagal Reglamento (ES) Nr. 1163/2014 (ECB/2014/41) 3 straipsnio 3 dalį laikomi vienu filialu, atveju bendra rizikos pozicijos suma yra lygi nuliui;
                        
                     
                           b)
                        
                        
                           visas turtas Reglamento (ES) Nr. 1163/2014 (ECB/2014/41) 10 straipsnio 3 dalies ba, bb arba bc punkte nurodytą atitinkamą ataskaitinę datą nustatomas pagal Įgyvendinimo reglamento (ES) Nr. 680/2014 III ir IV prieduose pateiktas finansinės atskaitomybės (FINREP) formas „Balanso ataskaita. Turtas“ ir pagal Reglamento (ES) 2015/534 (ECB/2015/13) I, II, IV ir V prieduose pateiktas finansinės atskaitomybės (FINREP) formas „Balanso ataskaita. Turtas“ bei III priedo priežiūros finansinės atskaitomybės duomenis, kuriuos NKI pateikė ECB pagal Sprendimą ECB/2014/29 ir Reglamentą (ES) 2015/534 (ECB/2015/13). Mokestį mokančio filialo atveju to filialo vadovas arba, vadovui nesant, mokestį mokantį filialą įsteigusios kredito įstaigos valdymo organas patvirtina mokestį mokančio filialo visą turtą, tuo tikslu pateikdamas atitinkamai NKI vadovybės raštą.
                        
                     
            
               2.   Prižiūrimų grupių, kurios privalo teikti duomenis prudenciniais tikslais, ir kurios pagal 4 straipsnį praneša ECB apie savo sprendimą atimti patronuojamųjų įmonių, įsteigtų nedalyvaujančiose valstybėse narėse ir trečiosiose šalyse, turtą ir (arba) rizikos pozicijos sumą, atveju ECB nustato atitinkamus mokestinius veiksnius, remdamasis tų prižiūrimų grupių pagal a ir b punktus apskaičiuotais ir pagal 5 straipsnį atitinkamai NKI pateiktais duomenimis.
               
                           a)
                        
                        
                           Reglamento (ES) Nr. 1163/2014 (ECB/2014/41) 10 straipsnio 3 dalies ba arba bc punkte nurodyta bendra rizikos pozicija atitinkamą ataskaitinę datą nustatoma remiantis nuosavų lėšų reikalavimų forma, atimant:
                           
                                       i)
                                    
                                    
                                       patronuojamųjų įmonių, įsteigtų nedalyvaujančiose valstybėse narėse ir trečiosiose šalyse, dalį grupės bendroje rizikos pozicijoje, kaip pateikta Įgyvendinimo reglamento (ES) Nr. 680/2014 I priedo COREP formoje „Grupės mokumas. Informacija apie susijusius subjektus“ (toliau – forma „Grupės mokumas. Informacija apie susijusius subjektus“); ir
                                    
                                 
                                       ii)
                                    
                                    
                                       patronuojamųjų įmonių, įsteigtų nedalyvaujančiose valstybėse narėse ir trečiosiose šalyse, dalį grupės bendroje rizikos pozicijoje, neįtrauktą į formą „Grupės mokumas. Informacija apie susijusius subjektus“ ir pateikiamą pagal šio sprendimo I priedą.
                                    
                                 
                     
                           b)
                        
                        
                           Reglamento (ES) Nr. 1163/2014 (ECB/2014/41) 10 straipsnio 3 dalies ba, bb arba bc punkte nurodytas visas turtas atitinkamą ataskaitinę datą nustatomas agreguojant visą turtą, nurodytą visų prižiūrimos grupės prižiūrimų subjektų, įsteigtų dalyvaujančiose valstybėse narėse, teisės aktais nustatytose finansinėse ataskaitose (jei yra), arba agreguojant visą turtą, nurodytą atitinkamame (-uose) ataskaitų rinkinyje (-uose), kurį (kuriuos) prižiūrimi subjektai ar mokestį mokančių kredito įstaigų grupė naudoja grupės konsoliduotoms finansinėms ataskaitoms parengti. Siekiant išvengti dvigubo skaičiavimo, mokesčio subjektas gali atimti visų prižiūrimos grupės prižiūrimų subjektų, įsteigtų dalyvaujančiose valstybėse narėse, grupės vidaus pozicijas. Į agreguotą sumą įtraukiamas ir prestižas, įtrauktas į prižiūrimos grupės patronuojančiosios įmonės konsoliduotas finansines ataskaitas; galima neįtraukti prestižo, priskiriamo nedalyvaujančiose valstybėse narėse ir trečiosiose šalyse įsteigtoms patronuojamosioms įmonėms. Jei mokesčio subjektas naudoja teisės aktais nustatytas finansines ataskaitas, auditorius patvirtina, kad visas turtas atitinka atskirų prižiūrimų subjektų audituotose teisės aktais nustatytose finansinėse ataskaitose nurodytą visą turtą. Jei mokesčio subjektas naudoja ataskaitų rinkinius, auditorius patvirtina visą turtą, naudojamą metiniams priežiūros mokesčiams apskaičiuoti, atlikdamas tinkamą naudojamų ataskaitų rinkinių patikrinimą. Visais atvejais auditorius patvirtina, kad agregavimo procesas nenukrypsta nuo šiame sprendime nustatytos tvarkos ir kad mokesčio subjekto atlikti apskaičiavimai yra suderinami su apskaitos metodu, naudojamu mokestį mokančių subjektų grupės finansinėms ataskaitoms konsoliduoti.
                        
                     
            
               3.   Prižiūrimi subjektai ir prižiūrimos grupės, kurie neprivalo teikti duomenų prudenciniais tikslais, visą turtą ir bendrą rizikos poziciją, kaip apibrėžta pagal Reglamento (ES) Nr. 1163/2014 (ECB/2014/41) 2 straipsnio 12 ir 13 punktus, atitinkamą ataskaitinę datą, nurodytą Reglamento (ES) Nr. 1163/2014 (ECB/2014/41) 10 straipsnio 3 dalies ba, bb arba bc punkte, nustato ir pateikia atitinkamai NKI 5 straipsnyje nustatyta tvarka. Mokestį mokančio filialo atveju to filialo valdytojas arba, nesant valdytojo, mokestį mokantį filialą steigiančios kredito įstaigos valdymo organas patvirtina mokestį mokančio filialo visą turtą, tuo tikslu pateikdamas atitinkamai NKI vadovybės raštą.
            
         
         
            4 straipsnis
            Pranešimas apie nedalyvaujančiose valstybėse narėse ir trečiosiose šalyse įsteigtų patronuojamųjų įmonių turto ir (arba) rizikos pozicijos sumos atėmimą
            Mokesčio subjektai, ketinantys atimti patronuojamųjų įmonių, įsteigtų nedalyvaujančiose valstybėse narėse ir trečiosiose šalyse turtą ir (arba) rizikos pozicijos sumą pagal Reglamento (ES) Nr. 1163/2014 (ECB/2014/41) 10 straipsnio 3 dalies c punktą, apie savo sprendimą praneša ECB ne vėliau kaip iki mokestinio laikotarpio, už kurį apskaičiuojamas mokestis, rugsėjo 30 d. Pranešime nurodoma, ar nedalyvaujančiose valstybėse narėse ir trečiosiose šalyse įsteigtų patronuojamųjų įmonių dalies atėmimas taikomas bendros rizikos pozicijos mokestiniam veiksniui, viso turto mokestiniam veiksniui ar abiem šiems veiksniams. Jei iki mokestinio laikotarpio, už kurį skaičiuojamas mokestis, rugsėjo 30 d. toks pranešimas ECB nepateikiamas, bendra rizikos pozicija ir visas turtas nustatomi 3 straipsnio 1 dalyje nustatyta tvarka. Jei ECB laiku pateikiamas daugiau nei vienas pranešimas, vadovaujamasi naujausiu pranešimu, kurį ECB gavo iki mokestinio laikotarpio, už kurį apskaičiuojamas mokestis, rugsėjo 30 d.
         
         
            5 straipsnis
            Formos, pagal kurias mokesčio subjektai teikia mokestinių veiksnių duomenis NKI
            
               1.   Mokesčio subjektai, kurių mokestiniai veiksniai nustatomi pagal 3 straipsnio 2 arba 3 dalį, atitinkamus mokestinius veiksnius kasmet pateikia atitinkamai NKI iki 6 straipsnyje nurodytų pateikimo datų. Mokestiniai veiksniai pateikiami, naudojant I ir II prieduose pateiktas formas. Prižiūrimos grupės, kurios patronuojamosios įmonės yra įsteigtos nedalyvaujančiose valstybėse narėse ir trečiosiose šalyse, atveju mokesčio subjektas atitinkamo priedo tam skirtoje pastabų skiltyje paaiškina, pagal kokį metodą buvo įvykdyti 3 straipsnio 2 arba 3 dalyje įtvirtinti reikalavimai.
            
            
               2.   Mokesčio subjektai atitinkamai NKI pateikia auditoriaus ataskaitą arba vadovybės raštą pagal 3 straipsnio 2 ir 3 dalis iki 6 straipsnyje nurodytų pateikimo datų.
            
         
         
            6 straipsnis
            Pateikimo datos
            
               1.   Mokesčio subjektai, kurių mokestiniai veiksniai nustatomi pagal 3 straipsnio 2 ir 3 dalis, teikia mokestinius veiksnius atitinkamai NKI iki darbo dienos pabaigos mokestinio laikotarpio, už kurį apskaičiuojamas mokestis, trečiojo ataskaitinio ketvirčio pateikimo datą, nurodytą Įgyvendinimo reglamento (ES) Nr. 680/2014 3 straipsnio 1 dalies b punkte, arba, jei pateikimo data yra ne darbo diena, iki kitos darbo dienos pabaigos.
            
            
               2.   NKI pateikia ECB 1 dalyje nurodytus mokestinius veiksnius ne vėliau kaip iki dešimtos darbo dienos nuo 1 dalyje nurodytos pateikimo datos darbo dienos pabaigos. Po to ECB patikrina gautus duomenis per penkiolika darbo dienų nuo jų gavimo. ECB prašymu NKI paaiškina ar patikslina duomenis.
            
            
               3.   ECB suteikia kiekvienam mokesčio subjektui galimybę susipažinti su jo mokestiniais veiksniais ne vėliau kaip iki metų, einančių po mokestinio laikotarpio, sausio 15 d. Mokesčio subjektams suteikiamas penkiolikos darbo dienų terminas pastaboms dėl mokestinių veiksnių pateikti ir pateikti svarstyti peržiūrėtus duomenis, jei, jų manymu, mokestiniai veiksniai yra neteisingi. Šis laikotarpis prasideda tą dieną, kai mokesčio subjektams suteikiama galimybė susipažinti su mokestiniais veiksniais. Po to mokestiniai veiksniai bus taikomi metiniams priežiūros mokesčiams apskaičiuoti. Į bet kokius duomenų, gautų po to laikotarpio, pakeitimus nebus atsižvelgiama ir atitinkami mokestiniai veiksniai nebus keičiami.
            
         
         
            7 straipsnis
            Duomenų kokybės patikrinimai
            NKI stebi ir užtikrina iš mokesčio subjektų pagal 3 straipsnio 2 ir 3 dalis surinktų mokestinių veiksnių kokybę ir patikimumą, prieš pateikdamos juos ECB. NKI atlieka kokybės kontrolės patikrinimus, kad įvertintų, ar buvo laikomasi 3 straipsnyje nustatytos metodikos. ECB netaiso ir nekeičia mokesčio subjektų pateiktų mokestinių veiksnių duomenų. Bet kokius duomenų taisymus ar keitimus atlieka ir juos pateikia NKI mokesčio subjektai. NKI pateikia ECB bet kokius NKI gautus pataisytus ar pakeistus duomenis. Teikdamos mokestinių veiksnių duomenis, NKI: a) pateikia informaciją apie bet kokius reikšmingus tokių duomenų rodomus pokyčius ir b) praneša ECB apie priežastis, dėl kurių buvo atlikti reikšmingi duomenų pataisymai ar pakeitimai. NKI užtikrina, kad ECB gautų reikiamus duomenų pataisymus ar pakeitimus.
         
         
            8 straipsnis
            ECB atliekamas mokestinių veiksnių nustatymas, jei mokestinių veiksnių nėra arba jei pataisymai ar pakeitimai nepateikiami
            Jei ECB neturi informacijos apie mokestinį veiksnį arba jei mokesčių subjektas pagal 6 straipsnio 3 dalį arba 7 straipsnį nepateikia laiku peržiūrėtų mokestinių veiksnių duomenų arba duomenų pataisymų ar pakeitimų, ECB pasinaudoja jam prieinama informacija trūkstamam mokestiniam veiksniui nustatyti.
         
         
            9 straipsnis
            Supaprastinta dalinių pakeitimų tvarka
            Atsižvelgdama į Statistikos komiteto nuomonę, ECB vykdomoji valdyba turi teisę atlikti bet kokius šio sprendimo priedų techninius dalinius pakeitimus, jei tokie daliniai pakeitimai nekeičia pagrindžiančio konceptualaus pagrindo ir nedaro poveikio mokesčių subjektų atskaitomybės naštai. Apie visus tokius dalinius pakeitimus Vykdomoji valdyba nedelsdama praneša Valdančiajai tarybai.
         
         
            10 straipsnis
            Panaikinimas
            
               1.   Sprendimas (ES) 2015/530 (ECB/2015/7) panaikinamas.
            
            
               2.   Nuorodos į panaikintą sprendimą laikomos nuorodomis į šį sprendimą ir skaitomos pagal III priede pateiktą atitikties lentelę.
            
         
         
            11 straipsnis
            Įsigaliojimas
            Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.
         
         
            Priimta Frankfurte prie Maino 2019 m. gruodžio 5 d.
            
               
                  ECB Pirmininkė
               
               Christine LAGARDE
            
         
         
            (1)  OL L 287, 2013 10 29, p. 63.
         
            (2)  2015 m. vasario 11 d. Europos Centrinio Banko sprendimas (ES) 2015/530 dėl mokestinių veiksnių, kurie naudojami metiniams priežiūros mokesčiams apskaičiuoti, duomenų nustatymo bei rinkimo metodikos ir procedūrų (ECB/2015/7) (OL L 84, 2015 3 28, p. 67).
         
            (3)  2014 m. spalio 22 d. Europos Centrinio Banko reglamentas (ES) Nr. 1163/2014 dėl priežiūros mokesčių (ECB/2014/41) (OL L 311, 2014 10 31, p. 23).
         
            (4)  2014 m. liepos 2 d. Europos Centrinio Banko sprendimas dėl priežiūros duomenų, kuriuos pagal Komisijos įgyvendinimo reglamentus (ES) Nr. 680/2014 ir (ES) 2016/2070 prižiūrimi subjektai pateikia nacionalinėms kompetentingoms institucijoms, pateikimo Europos Centriniam Bankui (OL L 214, 2014 7 19, p. 34).
         
            (5)  2014 m. balandžio 16 d. Komisijos įgyvendinimo reglamentas (ES) Nr. 680/2014, kuriuo pagal Europos Parlamento ir Tarybos reglamentą (ES) Nr. 575/2013 nustatomi įstaigų priežiūros ataskaitų teikimo techniniai įgyvendinimo standartai (OL L 191, 2014 6 28, p. 1).
         
            (6)  2015 m. kovo 17 d. Europos Centrinio Banko reglamentas (ES) 2015/534 dėl priežiūros finansinės informacijos teikimo (ECB/2015/13) (OL L 86, 2015 3 31, p. 13).
         
            (7)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).
      
      
         
            I PRIEDAS
            
                         
                     
                     
                        
                           MOKESČIŲ APSKAIČIAVIMAS
                        
                     
                     
                        
                           Ataskaitinė data
                        
                     
                     
                         
                     
                     
                        
                           PAVADINIMAS
                        
                     
                     
                         
                     
                  
                         
                     
                     
                        
                           BENDRA RIZIKOS POZICIJA
                        
                     
                     
                        
                           Pateikimo data
                        
                     
                     
                         
                     
                     
                        
                           PFI kodas
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                        
                           LEI kodas
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                        
                           Straipsnis
                        
                     
                     
                         
                     
                     
                        
                           Įstaigos tipas
                        
                     
                     
                        
                           Rizikos pozicijos sumos šaltinis
                        
                     
                     
                        
                           Rizikos pozicijos suma
                        
                     
                     
                        
                           Pastabos
                        
                     
                  
                         
                     
                     
                         
                     
                     
                        
                           10
                        
                     
                     
                        
                           20
                        
                     
                     
                        
                           30
                        
                     
                     
                        
                           40
                        
                     
                  
                        
                           10
                        
                     
                     
                        
                           BENDRA RIZIKOS POZICIJA, apskaičiuota pagal Europos Parlamento ir Tarybos reglamento (ES) Nr. 575/2013 92 straipsnio 3 dalį
                     
                     
                        
                           1, 2 arba 3
                        
                     
                     
                        COREP C 02.00, 010 eilutė
                     
                     
                         
                     
                     
                         
                     
                  
                        
                           20
                        
                     
                     
                        
                           Nedalyvaujančiose valstybėse narėse ir trečiosiose šalyse esančių PATRONUOJAMŲJŲ ĮMONIŲ DALIS
                        
                     
                     
                         
                     
                     
                        COREP C 06.02, 250 skiltis (SUMA)
                     
                     
                         
                     
                     
                         
                     
                  
                        1021
                     
                     
                        1 subjektas
                     
                     
                         
                     
                     
                         
                     
                     
                         
                     
                     
                         
                     
                  
                        1022
                     
                     
                        2 subjektas
                     
                     
                         
                     
                     
                         
                     
                     
                         
                     
                     
                         
                     
                  
                        1023
                     
                     
                        3 subjektas
                     
                     
                         
                     
                     
                         
                     
                     
                         
                     
                     
                         
                     
                  
                        1024
                     
                     
                        4 subjektas
                     
                     
                         
                     
                     
                         
                     
                     
                         
                     
                     
                         
                     
                  
                        …..
                     
                     
                        ... subjektas
                     
                     
                         
                     
                     
                         
                     
                     
                         
                     
                     
                         
                     
                  
                        N
                     
                     
                        N subjektas
                     
                     
                         
                     
                     
                         
                     
                     
                         
                     
                     
                         
                     
                  
                        
                           30
                        
                     
                     
                        
                           Prižiūrimos grupės VISA RIZIKOS POZICIJOS SUMA, atėmus nedalyvaujančiose valstybėse narėse ir trečiosiose šalyse esančių PATRONUOJAMŲJŲ ĮMONIŲ DALĮ: 030 straipsnis gaunamas iš 010 straipsnio atėmus 020 straipsnį ir atėmus 1021 – N straipsnių sumą
                        
                     
                     
                         
                     
                     
                         
                     
                     
                         
                     
                     
                         
                     
                  
                        Ši forma turi būti užpildyta laikantis atskirai pateiktų nurodymų.
                     
                  
      
      
         
            II PRIEDAS
            
                         
                     
                     
                        
                           MOKESČIŲ APSKAIČIAVIMAS
                        
                     
                     
                        
                           Ataskaitinė data
                        
                     
                     
                         
                     
                     
                        
                           PAVADINIMAS
                        
                     
                     
                         
                     
                  
                         
                     
                     
                        
                           VISAS TURTAS
                        
                     
                     
                        
                           Pateikimo data
                        
                     
                     
                         
                     
                     
                        
                           PFI kodas
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                        
                           LEI kodas
                        
                     
                     
                         
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
               
            
                        
                           Straipsnis
                        
                     
                     
                         
                     
                     
                        
                           Įstaigos tipas
                        
                     
                     
                        
                           Auditoriaus atlikto mokėjimo filialų patikrinimo arba vadovybės rašto patvirtinimas (taip/ne)
                        
                     
                     
                        
                           Visas turtas
                        
                     
                     
                        
                           Pastabos
                        
                     
                  
                         
                     
                     
                         
                     
                     
                        
                           010
                        
                     
                     
                        
                           020
                        
                     
                     
                        
                           030
                        
                     
                     
                        
                           040
                        
                     
                  
                        
                           010
                        
                     
                     
                        
                           VISAS TURTAS pagal Reglamento (ES) Nr. 468/2014 (ECB/2014/17) 51 straipsnio 2 arba 4 dalį
                        
                     
                     
                        
                           3.
                        
                     
                     
                         
                     
                     
                         
                     
                     
                         
                     
                  
                        
                           020
                        
                     
                     
                        
                           VISAS TURTAS pagal Reglamento (ES) Nr. 1163/2014 (ECB/2014/41) 2 straipsnio 12 dalies b arba c punktus
                        
                     
                     
                        
                           4.
                        
                     
                     
                        
                           (taip)/(ne)
                        
                     
                     
                         
                     
                     
                         
                     
                  
                        
                           030
                        
                     
                     
                        
                           VISAS TURTAS pagal šio sprendimo 3 straipsnio 2 dalies b punktą: 030 straipsnis gaunamas iš 031 straipsnio atėmus 032 straipsnį pridėjus 033 straipsnį ir atėmus 034 straipsnį
                        
                     
                     
                        
                           2 arba 5
                        
                     
                     
                        
                           (taip)/(ne)
                        
                     
                     
                         
                     
                     
                         
                     
                  
                        031
                     
                     
                        Visų grupės subjektų, įsteigtų dalyvaujančiose valstybėse narėse, visas turtas - privaloma
                     
                     
                         
                     
                     
                         
                     
                     
                         
                     
                     
                         
                     
                  
                        032
                     
                     
                        Dalyvaujančiose valstybėse narėse įsteigtų prižiūrimų subjektų grupės vidaus pozicijos (iš ataskaitų rinkinių, naudojamų likučiams panaikinti grupės atskaitomybės tikslais) – neprivaloma
                     
                     
                         
                     
                     
                         
                     
                     
                         
                     
                     
                         
                     
                  
                        033
                     
                     
                        Prestižas, įtrauktas į prižiūrimos grupės patronuojančiosios įmonės konsoliduotąsias finansines ataskaitas – privaloma
                     
                     
                         
                     
                     
                         
                     
                     
                         
                     
                     
                         
                     
                  
                        034
                     
                     
                        Prestižas, priskirtas nedalyvaujančiose valstybėse narėse ar trečiosiose šalyse įsteigtoms patronuojamosioms įmonėms – neprivaloma
                     
                     
                         
                     
                     
                         
                     
                     
                         
                     
                     
                         
                     
                  
                        Ši forma turi būti užpildyta laikantis atskirai pateiktų nurodymų.
                     
                  
      
      
         
            III PRIEDAS
            
               ATITIKTIES LENTELĖ
            
            
                        Sprendimas (ES) 2015/530 (ECB/2015/7)
                     
                     
                        Šis sprendimas
                     
                  
                        1 straipsnis
                        2 straipsnis
                        –
                     
                     
                        1 straipsnis
                        2 straipsnis
                        4 straipsnis
                     
                  
                        3 straipsnio pirmas sakinys
                        3 straipsnio antras sakinys
                        3 straipsnis, trečias sakinys
                        4 straipsnis
                        5 straipsnis
                        6 straipsnis
                     
                     
                        5 straipsnio 1 dalies antras sakinys
                        5 straipsnio 2 dalis
                        5 straipsnio 1 dalies trečias sakinys
                        6 straipsnis
                        7 straipsnis
                        5 straipsnio 1 dalies pirmas sakinys
                     
                  
                        7 straipsnis
                     
                     
                        3 straipsnis
                     
                  
                        8 straipsnis
                        9 straipsnis
                        10 straipsnis
                        –
                        I – II priedai
                        –
                     
                     
                        8 straipsnis
                        9 straipsnis
                        10 straipsnis
                        11 straipsnis
                        I – II priedai
                        III priedas